Annie Girardotová

Annie Girardotová (* 25. október 1931, Paríž, Francúzsko – †  28. február 2011, Paríž) bola francúzska herečka, ocenená cenou Cézar za úlohu vo filme Najcennejšie čo mám v roku 1975, v roku 1995 vo filme Bedári a v roku 2002 vo filme Pianistka.  

 Životopis 
Druhú svetovú vojnu prežila s matkou a bratom v Normandii, otec zomrel, keď mala dva roky.. Už ako dieťa chcela hrať, ale rovnako ako matka sa najskôr stala zdravotnou sestrou. Pri práci najskôr navštevovala dramatické kurzy, neskôr začala študovať herectvo na konzervatóriu. Začínala v divadle a v kabaretoch. Od 50. rokov sa začala objavovať v epizódnych filmových úlohách. Prvú veľkú divadelnú úlohu dostala v roku 1958 v hre Dvaja na hojdačke. Za svoje divadelné umenie získala viacero cien.

V 70. rokoch 20. storočia sa z nej stala jedna z najobľúbenejších francúzskych herečiek,Douteau. Caroline. "Annie Girardot, une femme libre", Télé 7 jours no 2650, p. 32 vďaka úlohám inteligentných emancipovaných nešťastných a trpiacich žien, ale so zmyslom pre humor. Stvárnila aj množstvo komediálnych úloh. 

V 80. rokoch prežila osobnú krízu. Skrachovalo divadlohttp://www.independent.co.uk/news/obituaries/annie-girardot-actress-who-eschewed-glamorous-roles-in-favour-of-portraying-everywoman-2235114.html, ktoré mala prenajaté so svojím partnerom Bobom Decoutom. Tlač navyše spochybňovala jej umeleckú poctivosť a mala problémy s dcérou. Kvôli tomu všetkému načas prestala hrať. Neskôr sa ale opäť pred filmovú kameru vrátila. 

Od roku 1962 bola vydatá za talianskeho herca Renata Salvatoriho, s ktorým mala dcéru Giuliu (* 1962)http://www.zeit.de/kultur/film/2011-02/film-kino-annie-girardot-tot; od roku 1980 žili odlúčenehttp://orf.at/stories/2044818/2044814/. 

V roku 1998 navštívila filmový festival Artfilm v Trenčianskych Tepliciach, kde získala ocenenie Hercova misia.Archív Artfilmu, ročník 1998, https://artfilmfest.sk/festival/archiv/rocnik-1998/ 

Zhruba posledných päť rokov života trpela Alzheimerovu chorobu. Zomrela 28. februára 2011 v Paríži  a je pochovaná na Cimetière du Père-Lachaise.

 Referencie 

 Iné projekty 

 Externé odkazy 



 Zemřela Annie Girardotová

 Zdroj 

Kategória:Francúzske divadelné herečky
Kategória:Francúzske filmové herečky
Kategória:Francúzske speváčky
Kategória:Absolventi Conservatoire national supérieur d'art dramatique
Kategória:Herci Comédie-Française
Kategória:Držiteľky Césara za najlepšiu herečku v hlavnej úlohe
Kategória:Držiteľky Césara za najlepšiu herečku vo vedľajšej úlohe
Kategória:Osobnosti pochované na Père-Lachaise
Kategória:Osobnosti z Paríža